
100 години от създаване на ССБ

Заедно постигаме повече

Уважаеми читатели,

Организацията на слепите в България се развива с бързи темпове и през изминалите 100 години от създаването си Сдружението се ползва с голям национален авторитет и се превърна в основен фактор за създаване на условия за по-достоен живот на хората със зрителни проблеми. Мисията на тази организация е защитата на човешките, гражданските, социалните, икономическите и други права на хората със зрителни увреждания и интегрирането им в обществото. Незрящите хора са невероятно силни и с недостатъчно използван ресурс. В навечерието на деня на незрящите хора, 15 октомври, в интервю пред вестник ВЯРА г-н Володя Христов, Председател на Териториална съюзна организация на слепите (ТСО на ССБ)-Плевен сподели за живота, работата и проблемите в териториалната организация, за радостите и болките на членовете и. Ето какво каза той:

Господин Христов, ще започна с един въпрос, който взех и за мото на нашия разговор. Наистина ли заедно можем повече?

В.Х. Позволете ми в самото начало на нашия разговор да поздравя всички членове на ССБ, както и техните близки и познати със 100 годишния юбилей на нашия съюз. Днес Съюзът на слепите в България, регистриран по Закона за юридическите лица с нестопанска цел, извършва своята многообразна дейност в обществена полза. Мисията на нашата организация е защитата на човешките, гражданските, социалните, икономическите и други права на хората със зрителни увреждания и интегрирането им в обществото. С решение № 355/10.05.2012 г. на Министерски съвет Сдружението има статут на национално представителна организация на хора с увреждания. В Съюза на слепите в България членуват над 16 000 граждани с намалена работоспособност от 71-100%, следствие загуба на зрение. Сдружението има 16 регионални организации, обединяващи 106 териториални структури, извършващи дейността си на територията на цялата страна. В изградените клубове за интеграция на хората с нарушено зрение нашите членове получават разнообразни публични услуги и поддържат ползотворни контакти в общността. Съюзът на слепите в България системно работи с Народното събрание, Правителството, общините и други институции за прилагане на съвременните европейски модели за социално включване и за провеждане на активни секторни политики за изпълнение на Конвенцията на ООН за правата на хората с увреждания. 

- Какви са основните цели и задачи пред съюза и в частност пред териториалната организация?

В.Х. Основни цели и задачи на ССБ, са защита правата на хората със зрителни увреждания и недопускане на дискриминационни практики, Развитие на социалната рехабилитация и осигуряване на помощни технически средства, Подкрепа в образованието и професионалното обучение, Съдействие за трудова реализация в специализирана и обичайна икономическа среда, Осигуряване на достъп до информация чрез издаване на брайлови и говорещи книги и списания и разработване на специализиран софтуер за ползване на съвременни компютърни технологии, Предоставяне на административно-правни услуги, Организиране на художествено-творчески и спортно-туристически мероприятия, Създаване на достъпна архитектурна, транспортна и комуникационна среда, Социално подпомагане, Международно сътрудничество. Всички тези приоритети на съюза са цели и задачи, и на териториалната ни организация като цяло.

- Познават Ви почти всички хора с увреждания в Общината и региона. Откога сте свързан с тези хора и работите за тях?

В.Х. Над 35 години съм член на ССБ. Поради заболяване загубих частично зрение, и това ме отведе в съюза. С известни прекъсвания съм Председател вече 5 мандата. За моята работа и познанство с хората, дори и с останалите съюзи е показателно многократното ми избиране. Винаги съм милеел за хората, споделял съм техните болки и радости, съдействал съм им по редица въпроси пред Дирекция „Социални дейности”, Плевен, ТЕЛК, като от тях получаваме информация за ново освидетелстваните болни, които приобщаваме към нашата организация, работим  особено пълноценно с Община Плевен и общинските съветници. Трябва дебело да подчертая за пряката работа с Регионална организация на слепите-Плевен и непосредствено с нейния Председател инж. Павлин Ангелов.

- Какво е значението на териториална организация на слепите за хората с увреждания?

В.Х. Нашата териториална организация има над 200 члена  и е най-голямата по численост от всичките в Регионалната организация-Плевен. Това е показателно за работата на целия управителен съвет в нея. Основно ние се стремим към рехабилитация на тези хора, имайте впредвид че те са с особена специфика, както и работа за социална интеграция в обществото.

- Считате ли, че хората с увреждания, членуващи в организацията са достатъчно мотивирани, ангажирани и активни във вземането на решения по въпроси, които се отнасят до тях?

В.Х.  Териториалната Организация има своя живот и той доста ангажира своите членове. Всички взимат участие в решаването на определени въпроси, които да са в техен интерес.

- Като обществена организация, отстоява ли Управителният съвет на Териториалната организация интересите на инвалидите пред държавните, обществените и другите органи и организации?

В.Х.  Впредходния въпрос споменах за работата ни с обществените институции, чиято работа определя живота на незрящите хора. Повечето от служителите на тези институции познават много добре нашите членове. Срещаме се с различни хора и представители  на институции, пред които поставяме проблемите на нашите членове и търсим диалог за тяхното разрешаване

- Какво правите като Председател Вашите членове да преодолеят изолираността си и намерят условия за ре интегриране в обществото?

В.Х. Характерът на уврежданията при нашите членове прави до голяма степен те да бъдат изолирани. В повечето случаи се нуждаят от придружител за тяхната мобилност. Именно тука е значението на работата на УС на ТСО на ССБ-Плевен и лично на моята дейност за приобщаване на тези хора към обществото. Това е така наречената рехабилитация и социална адаптация и интеграция. Освен, че ги посещаваме в домовете им, също така  и съдействаме пред специализираните центрове за рехабилитация и ползването на услугите им. Трябва дебело да подчертая следното. В нашия клуб освен подготовката за работа с компютри и ползване на Интернет, се развива многостранна дейност сред членовете за тяхната рехабилитация. Ръководството съдейства за предоставяне и на помощни технически средства, като една голяма необходимост.

- Достатъчно ли е адаптирана архитектурната среда в региона за хората с увреждания и какво още може да се направи?

В.Х. Мисля, че Община Плевен направи много за достъпност на градската среда за хората с увреждания, а именно достъп до обществени сгради, автобуси, тролеи, тротоарни подстъпи, светофарни уредби. Разбира се може още да се желае и специалистите не са спрели да работят по тези въпроси.

- Зададох предходния малко провокативен въпрос, за да разбера как си взаимодействате с Община Плевен и как тя Ви съдейства в дейността?

В.Х. Община Плевен е предоставила доста голяма база от 12клуба, които се ползват от хората с увреждания и пенсионерите. Пълната издръжка на тях е от Общината. Това е голям плюс за хората с увреждания. Малко градове могат да се похвалят с такова нещо. В тесен контакт сме с д-р Елза Пачева, Началник отдел „Здравеопазване и социални дейности” и Ирина Йорданова-Ранкова, Главен специалист от същия отдел, пред които поставяме нашите въпроси и искания. Изключително съдействие получаваме от г-жа Диана Данова и г-жа Лилова, общински съветници в Общински съвет Плевен.

- Каква оценка давате на предложените от Община Плевен социални услуги за хората с увреждания?

В.Х. Лично аз съм запознат с проектите от социални услуги за хората с увреждания, предложени от Община Плевен и намирам, че те ще изиграят своята положителна роля. Не бива да се заблуждаваме, че тези програми ще удовлетворят всички нуждаещи се, винаги ще има доволни и недоволни. Председателят на Общински съвет-Плевен г-н Мартин Митев е отворен към проблемите на хората с увреждания и всячески помага и се отзовава на поставените от нас въпроси. Нашата Община от години оказва подкрепа на инвалидите и ние оценяваме тази помощ.

- Какво съдействие получавате от ръководството на Регионална организация на ССБ-Плевен и за съвместната Ви работа?

В.Х. Нашето ръководство получава методическа помощ и указания за пълноценната ни работа. Те са връзката ни с централно ръководство на съюза ни.

- ...а с другите общински организации и НПО-та?

В.Х. Нашият град не е много голям и оттук възможността хората с увреждания да се познават до голяма степен. Председателите на всички съюзи в Плевен периодично се чуваме и срещаме за да обсъдим редица въпроси, касаещи организациите и проблемите в тях.

- Естествено е да организирате участия в групови занимания и изяви с музикално, литературно творчество, физическа култура и спорт, и др.. Каква самооценка бихте си дали за работата и какво бихте желали в повече?

В.Х. В нашата организация се обръща голямо внимание на спорта и художествената самодейност. Отборите ни по шахмат, спортна табла и спортен риболов са изключително активни, познати на състезателите от цялата страна, в рамките на съюза разбира се. За успехите няма да говоря, защото ще бъде нескромно, но нашите отбори винаги са били в водещата тройка, носители на медали и купи от състезанията с регионален характер. В клуба ни имаме специален кът където са изложени наградите. В областта на худ. Самодейност можем да се похвалим с вокална група „Пей, сърце”, която печели много призове при техните участия.Тука е мястото да благодаря на своята сътрудничка Малинка Табакова, която ми съдейства при организирането на екскурзиите в страната ни.

- Изнасят ли се беседи със здравно, социално и правно съдържание, както и на тематика от други области на човешкото познание?

В.Х. Разбира се. Представители на дирекция „Местни данъци и такси” ежегодно разясняват на нашите членове за правата и задълженията ни в данъчната политика на общината, също и с дирекция „Социални дейности”, с РЗОК-Плевен и др.

- Достига ли по подходящ начин и своевременно информация касаеща хората с увреждания до Вас?

В.Х. Разбира се. В клуба ни се получават всички периодични вестници и списания издания на нашия съюз и останалите съюзи. Тука искам да благодаря на редакционния колектив на вестник ВЯРА, месечник за живота и проблемите на хората с увреждания на територията на общината. Малко градове могат да се похвалят с такава дейност.

- Популяризират ли се достатъчно и по подходящ начин проявите на членовете от Териториалната организация в местните медии?

В.Х. Всяко мероприятие на организацията ни се отразява в местните медии,в сайта на общината, както и в специализираните издания към съюзите.

- Достатъчни ли са действащите програми за рехабилитация на всички групи хора с увреждания? 

В.Х. От много години в нашия град се предоставят програми за рехабилитация и интеграция на хората с увреждания, които обхващат по-голямата част от нуждаещите се. Винаги има хора, които не могат да получат тези социални услуги, защото са много тези, които се нуждаят от помощ.

- Как работите за преодоляване негативното отношение на обществото към хората с увреждания?

В.Х. Все още има хора с негативно отношение към нашите членове, но се надявам с времето това да се промени. Вдните на хората с увреждания разпространяваме листовки, където е написано как да се отнасяме към хората със зрителни нарушения, поради спецификата на тези увреждания.

- Господин Христов, какво бихте искали да постигнете в бъдещата си работа, разбира се и в личен план, още повече че организацията се намира в навечерието на деня на Белия бастун, денят на хората със зрителни проблеми?

В.Х. Нека да си пожелаем живот и здраве, само хубави моменти в тези трудни за всички ни дни. Нека взаимно да си помагаме, да сме борбени и да отстояваме своите права.

- Благодаря Ви от името на нашите читатели и Ви пожелавам много здраве, дръзновение и успешна бъдеща работа!

Разговаря Румен Петков, вестник ВЯРА

Възпитание по метода Монтесори – уважавай детето, дори ако греши!


Помогни ми, за да успея сам, или как с помощта на правилните техники да възпитаме и обучим децата си.

Какво представлява метода Монтесори за обучение и възпитание на децата?

възпитание и обучение по метода Монтесори


Етапи при детското развитие според метода Монтесори:

•от 0 до 3 години – време, в което се развива детската душевност, която се влияе от тази на възрастните;

•от 3 до 6 години – детето се влияе най-често от онези възрастни, които са най-близо до него чисто душевно;

•от 6 до 12 години –  детето расте без промени;

•от 12 до 18 години – в този етап се случват промени, свързани с растежа и те доста наподобяват онези промени от етап 1 (0-3г.); Този етап го делим условно на два подетапа:

•от 12 до 15 години;

•от 15 до 18 години;


Как възниква методът Монтесори?

Най-важното за метода Монтесори е, че всяко дете е индивидуално и към него трябва да се подхожда по този начин. Точно по тази причина няма единна програма или метод, по който да възпитаваме всички деца. Затова и материалите, които се ползват при метода Монтесори, са разнообразни: практически и сензорни умения, език и математика и други като всичко е свързано със заобикалящия свят.


Как се прилага методът Монтесори в училище?

За да бъде приложен в училищна среда, методът Монтесори изисква предварителна подготовка. Разбира се, лесно е да се наложи като начин на обучение и възпитание, защото дава резултати и помага на децата да стават по-добри ученици и личности. Първо, учебната стая трябва да е светла и приятна. Няма ограничения за децата – могат да се движат свободно из стаята. Често, акцентът в обучението е насочен върху самообучението. Тоест, децата се учат как да ползват материали. Учителите им показват и оттам нататък децата сами работят по тях, изследвайки основно с допир, тъй като е доказано, че развитието на мозъка е свързано с двигателните умения при децата.

Важно е да запомним, че всяко дете учи по различен начин и е важно да му дадем възможност да се учи, използвайки своето темпо и своите методи за себепознание.

Мария Монтесори извежда 19 принципа, които са водещи за успеха на метода Монтесори. Те са следните:

1. Децата се обучават с помощта на предмети от заобикалящия ги свят.

2. Дете, което е критикувано често, като порасне се превръща в съдник и критик на всички останали.

3. Детето се учи да цени себе си и другите, ако често е хвалено.

4. Агресивните деца често са расли в такава среда.

5. Бъдете честни с детето си – то ще се превърне в добър и честен човек.

6. Срамежливо и плахо е дете, което често е било осмивано.

7. Ако осигурите чувство за сигурност на вашето дете, то то със сигурност ще вярва в другите.

8. Ако често порицавате вашето дете, то ще изпитва чувство за вина.

9.  За да разбере какво е самоуважение, детето трябва да среща одобрение.

10. За да се научи на търпение, трябва да сте снизходителни.

11. Детето ви ще изгради доверие към вас, ако често прекарвате приятно време заедно.

12. За да открива любовта, нужно е детето да е заобиколено от приятелство и добронамереност.

13. Без значение дали присъства, или отсъства, не говорете лошо за детето. .

14. Ако се концентрирате върху развиването на положителни качества у детето, то няма да остане място за негативни.

15. Винаги слушайте децата и им отговаряйте.

16. Уважавайте своето дете, дори когато греши. Всичко е поправимо, а и носи ценни уроци.

17. Помагайте на деца, които са в търсене, но бъдете незабележими за онези, които всичко са намерили.

18. От съвсем малко помагайте на детето да открие своите способности, проявявайки търпение, разбирателство и обич.

19. Показвайте се винаги в най-добра светлина, когато възпитавате детето. Защото то винаги ще ви има за пример.


Възпитание по метода Монтесори

Възпитавайки децата си с любов, ние ги превръщаме в едни добри и успешни личности.

Мариела Кръстева

"Звук и светлина", НАСГБ

Общо годишно отчетно събрание на НАСГБ за отчетната 2020 г.


На 23.07.2021 г. от 09:00 ч. в гр. Пловдив, в хотел "Интелкооп", ул. "Константин Нунков" 13А, се проведе Общото годишно отчетно събрание на НАСГБ за отчетната 2020 г., при спазване на всички противоепидемични мерки. На събранието присъстваха 19 от общо 24-те пълномощници на НАСГБ. Присъства още и Анелия Джигнарова - председател на Контролния съвет (КС) на НАСГБ, както и Цветана Гребчева – счетоводител на НАСГБ. Гост на Общото годишно отчетно събрание беше почетният член на НАСГБ и член на УС Тодор Радев. 

Председателят на НАСГБ г-жа Величка Драганова откри събранието с едноминутно мълчание в памет на починалите членове на НАСГБ. 

Общото годишно отчетно събрание на НАСГБ се проведе при следния дневен ред: 

1. Отчет на Управителния съвет (УС) за дейността на НАСГБ за отчетната 2020 г.

2.Отчет на Контролния съвет (КС) на НАСГБ за отчетната 2020 г.

3.Финансов отчет на НАСГБ за отчетната 2020 г.

4.Приемане проекто-програмата за дейността на НАСГБ за 2022 г.

5.Обсъждане проекто-бюджета на НАСГБ за 2022 г.

6.Обсъждане на предложения за изменение и допълнение на Устава на НАСГБ.

7.Приемане и утвърждаване на размера на членския внос на НАСГБ за 2021 г. и 2022 г.

8.Разни.


Пълномощниците дадоха добра оценка за дейността на УС и на КС през 2020 г., задълбочено обсъдиха и приеха отчетите им. Бяха обсъдени и приети: организационния отчет за отчетната 2020 г., финансовият отчет за 2020 г., проекто-програмата на НАСГБ за 2022 г., проекто-бюджетът на НАСГБ за 2022 г. Обсъден бе и размерът на членския внос за 2021 г. и за 2022 г., който остава за ползване от Териториалните организации, като се прие размер на членския внос три лева. 

По точка 6: "Обсъждане на предложения за изменение и допълнение на Устава на НАСГБ", председателят на НАСГБ Величка Драганова представи и разясни решението да отпадне изискването за представяне на протокол от ЛКК към УМБАЛ / МБАЛ за слухопротезиране при членство в НАСГБ. 


По точка 8: "Разни", председателят Величка Драганова даде предложение всички председатели на ТО на НАСГБ да преминат обучителен курс по основна рехабилитация в НЦРСГ "Хелън Келър", като подчерта, че по този начин председателите ще се запознаят по-пълноценно, което ще улесни мотивацията на членовете на НАСГБ по места, с услугите и дейностите на Рехабилитационния център. След дискусии, предложението бе прието единодушно. 

След изчерпване на дневния ред, председателят на НАСГБ Величка Драганова благодари на пълномощниците за участието им и закри Общото годишно отчетно събрание за отчетната 2020 г. 

Статията подготви: Елена Атанасова

МАЛКО РЕЛАКС


На 11 юли група членове на НАСГБ.от Пловдив, Харманли, Варна и Добрич се събрахме в хотел Деви гр. Велинград. Обстановката и храната в хотела напомнят на домашната обстановка, обслужването там е отлично. Използвахме басейните с минерална вода, която лекува ставни, неврологични и други заболявания и извира от извора Власа, намиращ се в кв. Каменица. Беше ни организирана чудесна екскурзия с екскурзовод до язовир Белмекен. Изкачихме се на 2065 м надморска височина, разгледахме и спортната база, където се подготвят спортисти, не само от България, но и от цял свят.


Юлските вечери във Велинград са истински релакс, който предразполага към забавления. Цвети Андонова(управител на х-л "Деви") почти всеки ден ни поднасяше прекрасни изненади, а ние всички почиващи в хотела, се забавлявахме както ние си знаем, и така неусетно измина една незабравима седмица. 


На връщане една малка група решихме да минем през язовир Доспат. Посетихме туристическото селище "Романтика". Хапнахме прясно изпечена пъстърва, возихме се на корабчето което плува в язовира, преживяването бе невероятно. 

Благодарим на Цвети Андонова за доброто посрещане и на Величка Драганова за организацията! Препоръчвам на всички да посетят това чудесно място! 

Ася Бурова

Делници и празници

НА МОРЕ КАТО НА ПЛАНИНА


На 15 юни тази година 130 души, членове на НАСГБ и придружители, се възползвахме от възможността за почивка на Приморско. За пета поредна година членове на НАСГБ имаха възможност да почиват в хотела на глухите"Тишина" в гр. Приморско. Тези дни винаги са били приятни и незабравими за нас, затова с желание и радостни очаквания се отправихме за морето. Денят беше слънчев и приятен. 


Пристигайки в Приморско, малко след нашето настаняване, заваля дъжд. Това не ни обезкуражи, та нали на другия ден щяхме да видим морето. Да, ама не. "Като заваля дъжд, та цяла неделя" - както е казал големият ни писател Елин Пелин. Всеки ден, че и по два пъти на ден даже валеше. От вторник, та до неделя. Успявахме да излъжем времето и ходехме на разходки из града, но за плаж само си мечтаехме. На третия ден една група отчаяни ентусиасти се изложиха на слънцето и студената вода. Създадоха си известни неудобства, но това бързо беше забравено, защото хубавите преживявания през вечерите бяха приятни и запомнящи се. На покритата тераса на ресторанта на хотела до късно се носеха смехове, а в петък и събота - музика, песни и танци. Ние, разбира се, не сме прекалявали, за да не пречим на останалите гости на хотела, но нали все пак бяхме на почивка! 


Последният ден слънцето ни се усмихна и успяхме да му се зарадваме. По-голямата част от нас се прибрахме на осмия ден, а на тези, които останаха десет дни, им пролича, че са били на море, защото до края времето беше горещо, а морето гостоприемно. Така, че всички за пореден път сме щастливи и благодарни на Съюза на глухите и на нашето Ръководство в лицето на г-жа Драганова за чудесните дни в Приморско!!! 

Диана Делчева

„Звук и светлина”

Добрите практики в дейността на Съюза на глухите в България


На 24, 25 и 26 септември тази година в съюзната база в хотел „Тишина” в Старозагорските минерални бани се проведе националният семинар с председателите и координаторите на районните организации на СГБ.


Тук се събраха всички активисти, които отговарят и се грижат за ползотворната съюзна организационна дейност. Срещата беше наистина забележителна. Защото, помни се, че мерките покрай пандемията бяха осуетили живите контакти през миналата, а и тази година. Но затова пък сега с толкова ентусиазъм премина деловата работа на семинара.


Точно тук и сега бяха представени най-добрите практики на всяка районна организация по отделните проблеми. Точно тук и сега пролича активната и силна работа на ръководството на СГБ за осъществяването на всичко това, всичко, което ни прави да сме неразделни и силни като общност.


Семинарът премина под ръководството на председателя на Съюза на глухите в България г-н Николай Нинов. И ако оценим мащаба на свършеното от него сега, можем да кажем, че всъщност тук започна „бъдещото време” на съюзната дейност за години напред.


В този брой на вестника, уважаеми читатели ще ви запознаем само с основните теми, които се разискваха тук. Ще ги видите и ще оцените богатството не само на съюзния живот, но и богатството на реалните идеи и инициативи за по-добра и полезна работа. Толкова важни и толкова

съществени, че, уверяваме ви, няма да пропуснете нито ред. някъде участниците ръкопляскаха на това, което се представяше, другаде спориха – и люто дори! Но всичко това беше за да вървим напред! Умно, с амбиция и с благородното умение да бъдем достойни!

Какъв съюз, какви хора - биха казали някои. И не биха сгрешили. Защото няма такъв съюз! И по света няма.


Уводните думи на председателя на СГБ Николай Нинов при откриването на семинара бяха свързани, разбира се, с международната седмица на глухите, отбелязвана всяка година по инициатива на Световната федерация на глухите, в дните на която се проведе и нашето събитие.


Тази година мотото, избрано от СФГ беше: „Честване на процъфтяващите общности на глухи”.


Е, все още не е дошла пълната информация от СФГ за стореното по света. Но сред общностите на глухите ние несъмнено ще бъдем приобщени към „процъфтяващите”. Защото благодарение на новото ръководство на съюза ни в България бяха постигнати успехи колкото за десетилетия.

***


И тази година, по традиция от 20 до 26 септември бяха отбелязани Международната седмица на глухите и Международния ден на жестовите езици. Международната седмица на глухите (IWDP) е създадена като световно събитие по инициатива на Световната федерация на глухите и е обявена за първи път през 1958 г. в Рим, Италия, по време първия конгрес на Световната федерация на глухите (СФГ) и оттогава се отбелязва ежегодно от общностите на глухите по света. Международната седмица на глухите има особен смисъл – целта е в рамките на седем дни всяка година през месец септември да запознава световната общественост с живота на глухите хора, като бъдат изтъквани в развитие техните стремежи, инициативи, но най-вече и постиженията им, а също и стремежът им да бъдат равноправни жители на планетата. Точно затова през международната седмица на глухите се осъществяват най-различни инициативи с които да се даде гласност за човешките права на хората с увреден слух и се информират не само държавните институции, но и широката общественост за статута на националните жестови езици; правото на достъп до образование; до информационни технологии и всякакви други услуги на хората с увреден слух по света и така да се предизвика вниманието върху живота, успехите и проблемите на хората с увреден слух. Тази година мотото, под което премина международната седмица на глухите беше „Честване на процъфтяващи общности на глухите”. Всъщност, като че ли за нас, глухите хора в България, е било създадено и обявено това мото на Световната федерация на глухите за 2021 година. Защото точно ние можем да се похвалим с най-добрите практики в това отношение:

През тази година в България беше приет Закон за българския жестов език. 

През тази година Съюзът на глухите в България започна изключително сериозна дейност за стандартизиране на българския жестов език и уеднаквяване на жестовете според съвременната българска граматика.

През тази година изключително развитие получи и възможността на младите глухи да участват в елитния културен живот на България с театрални постановки, филми и други културни прояви, благодарение на признанието и уважението на жестовия език.

Важно разяснение във връзка с промените в НАРЕДБА ЗА МЕДИЦИНСКАТА ЕКСПЕРТИЗА (НМЕ) 


С писмо № I 5428 от 9 август т. г., адресирано до Министерство на здравеопазването, с копие до председателя на Съюза на глухите в България Николай Нинов е даден отговор, подписан от д-р Кънчо Райчев, директор на Националната експертна лекарска комисия (НЕЛК), относно възраженията за промените

в наредбата за медицинската експертиза (НМЕ). В отговора се отбелязва изрично, че „промените в никой случай не ощетяват хората с увреден слух, точно обратното – тези, които са били в така наречената втора група (от 70 и 80 %) с приетите промени придобиват първа група (91 %) с пожизнен срок, независимо от състоянието на говора”. Тоест, промените всъщност са в полза, а не във вреда на глухите хора.


Цитираме дословно отговора в писмото:

„Във връзка с Ваши писма, препратени ни от министерство на здравеопазването, съдържащи предложения за промени в част трета „Ушни, носни и гърле-

ни заболявания от Приложение № 1 към чл. 63, ал. 1 от Наредбата за медицинската експертиза (НМЕ), излагаме на вниманието Ви следното становище: „Т. 2.2.,

Раздел I „Слухов анализатор. Част Трета „Ушни, носни и гърле-

ни заболявания” от отправните точки и в своите предишни редакции (от приемането на ПМС номер 120 от 23.06.2017 г., както и отменената НМЕ с Решение 787 от Върховния административен съд от 2017г.) също определя 60 % и при загуба на слуха в диапазона от 65 до 90 дб. загуба на слуха, какъвто е процентът и в действащата НМЕ, но вече гарантира и определянето на пожизнен срок по тази отправна точка.


В тази връзка твърдението, че резултатът от последната промяна в НМЕ ощетява хората с увреден слух, не съответства на нормативните текстове и определените проценти по всяка от отправните точки. Нещо повече - при загуба на слуха над 90 дб. глухота с по- следната нормативна промяна са определени 91 % с пожизнен срок, за разлика от предишната редакция, съгласно която съществуваха две състояния - при пълна глухота (над 90 дб. слухова загуба без увреждане на говора – 70 % ТНР/ВСУ и с увреждане на говора или липса на говор - 80 % ТНР/ВСУ). Следователно, на всички предишни случаи с пълна загуба на слуха, които са били оценявани със 70 % ТНР/ВСУ или 80 % ТНР/ ВСУ, сега съответстват 91 % ТНР/ ВСУ с пожизнен срок. В тази връзка изразяваме категорично становище, че в медицинската експертиза водеща е оценката на здравословното състояние спрямо здравия човек и действащата НМЕ е изцяло съобразена с този принцип, като не съдържа разпоредби, които поставя лицата с увреден слух или групи от тях в по-неблагоприятно положение.”


Длъжни сме да разясним нещо много важно относно по-нататъшните действия на всички членове с ЕР на ТЕЛК след така приетите промени: в никой случай да не предприемат самоволно отиване в ТЕЛК за промяна на решенията! Съветваме ги да изчакат писмо от комисиите по местоживеене. И, не на последно място – нека да имат предвид още нещо много важно – според практиката, която виждаме, работодателят ще има страх да назначи някой с над 91 % увреждания и нека всеки един човек лично и внимателно да прецени според собственото си положение ситуацията с промените в проценти- те с уврежданията.


Ето защо ръководството на СГБ препоръчва да не се бърза с презаверка на решението без да има официално писмо от комисията с дата за явяване на преглед.

Съюзът на глухите в България и Спортната федерация на глухите в България организират от 8 до 10 октомври 2021 г. V държавно първенство по шахмат за глухи. В първенството ще вземат участие най-добрите шахматисти от страната – победители във вътрешните турнири по шахмат по места в районните организации. Това ще допринесе за високото спортно-техническо ниво на първенството.


Провеждането на петото национално първенство по шахмат ще се състои в София, ул. „Драган Цанков”, № 21-а. Нощувките и изхранването на участниците ще бъдат в хотелска та база на ул. „Драган Цанков”, № 21- а. Участниците в първенството трябва да пристигнат най-късно до 14.00 ч. на 8 октомври (петък), 2021 г. Пътуването трябва да бъде с влак, или автобус. При пристигането да се представят билети, за да бъдат изплатени съответните суми. Не се признават разходи за пътуване с леки коли. Отпътуването на участниците ще бъде след церемонията по официалното награждаване на победителите, която ще е на 10 октомври от 11.00 ч.

ТИШИНА, СГБ

Вредни навици, които водят до диабет тип 2

Предизвикват и напълняване


Знаете, че не е добре за вас и въпреки това го правите. Посягате към поничката с шоколад, когато влизате в кафенето сутрин преди работа. Този и още много вредни навици са по-опасни за здравето, отколкото предполагате, особено ако имате диабет тип 2. Дори да нямате, може да се сдобиете с това изключително неприятно и опасно за цялостното здраве заболяване.

Кои са вредните навици, за които не си давате сметка, че повишават риска от диабет тип 2 още повече?


5 златни правила на закуска за диабетици:

· Пиете напитки със захар 

Течните празни калории са не по-малко опасни от тези в храните. Избягвайте да пиете газирани и подсладени напитки без значение дали съдържат захар или изкуствени подсладители, защото те повишават значително риска от диабет тип 2, както и тип 1.

· Пропускате закуската 

Продължителното пропускане на хранения, каквото е лишаването от закуска, повишава драстично нивата на риск от диабет тип 2. Това се дължи на факта, че нивата на кръвната захар спадат много драстично при продължително гладуване, а след консумация на храна се повишават рязко. Това създава условия за поява на инсулинова резистентност на клетките, както и изтощение на панкреаса.

· Не консумирате зеленчуци или ядете твърде малко

За да намалите риска от диабет или да регулирате кръвната захар, ако вече страдате от това заболяване, трябва да наблегнете на зеленчуците, най-вече на тези, които не съдържат нишесте. Фибрите в тях, както и полезните въглехидрати, поддържат кръвната захар в нормални граници.

· Избягвате рибата

Рибата е най-добрият източник на мазнини и протеини. Те са ви необходими за поддържането на здравословни граници на кръвната захар и холестерола. Зарежете бургерите и пържените картофки. Наблегнете на рибата поне 3 пъти седмично.

· Консумирате храни с високо съдържание на нишесте 

Нишестето е прост въглехидрат, който рязко повишава кръвната захар и създава условия за трупане на мастна тъкан. Такива храни са картофите, оризът, белият хляб, пастата.

2 изненадващи причини за отключване на диабет тип 2 

Най-неочакваните причини за диабет 

- Ядете през нощта

Ако имате лошия навик да ставате през нощта и да отваряте хладилника за нещо вкусно, трябва да го изкорените. Той е пагубен за обмяната на веществата. Дори късната вечеря е вредна, камо ли среднощното угощение. Нивата на кръвната захар скачат във време, в което организмът е потиснал секрецията на инсулин. Това може да предизвика сериозна каша в метаболизма и да повиши многократно риска от диабет.

- Страдате от емоционално хранене

Всеки път, когато ви е нервно или сте преуморени, ядосани или се страхувате от нещо или за някого, посягате към хладилника и вадите от него нещо сладко. Преяждането от емоционални подбуди не само повишава теглото ви, но и риска от диабет.

Косвени признаци за наличие на диабет:

- Лягате си късно

Ако си лягате късно, а ставате рано, трябва да знаете, че и това нарушава обмяната на веществата ви. По-малко от 6 часа сън на денонощие пречи на организма да секретира необходимите хормони, които да контролират теглото ви и то започва да се покачва стремглаво. Тези хормони контролират и глада, така че много е вероятно да огладнеете посред нощ, ако не сте си легнали навреме.

Илияна Николова

Примерен режим за хранене на болните от диабет

Здравословната и балансирана чиния:

1/2 от чинията: зеленчуци без скорбяла

Броколи, зеле, аспержи,листни зеленчуци, зелен фасул, тиквички, патладжани и мн. други

1/4 от чинията: протеини

Месо предимно птиче -1 порция колкото дланта, риба и морски дарове, яйца, мляко и сирене

1/4 от чинията: въглехидрати

Зеленчуци със скорбяла - бобови храни, (те имат и протеини)

Пълнозърнести храни - пълнозърнест хляб, киноа, овес

● Хранете се, само когато сте гладни - 2-3 пъти

дневно! Не се хранете пред телевизора, пред

компютъра или по навик.

Никога не се хранете така, че да се почувствате

сити. Станете от масата преди да се почувствате

сити.

● Приготвянето на прясна, здравословна храна

у дома

трябва да е приоритет.

● Приемайте само минимално обработени храни

и никакви пакетирани храни или полуфабрикати!

● Не купувайте „диетични храни“!

Те са пълни с изкуствени подсладители,

консерванти и добавена захар.

● Приемайте храни, които имат голям обем, но

малко калории като зеленчуците.

● Използвайте по-малки чинии:

същото количество храна върху по-малка

чиния изглежда по-засищащо. Препоръчва се

използването на чинии с диаметър 20-22см.

● Въглехидратите, които се приемат, трябва да са

само от здравословни източници като зеленчуци,

само някои плодове, в умерени количества

бобови растения и пълнозърнесто брашно.

● Източник на протеини

да са основно бобовите храни, риба, млечни

продукти, птиче месо, яйца, ядки.

● Гответе храната здравословно – на пара,

варена и печена

● Хранете се бавно.

Насладете се на храната и на компанията. Дайте

време на тялото си да ви даде сигнал, че трябва

да спрете. Иначе ще преядете.

● Пазарувайте по списък.

Така ще предотвратите импулсивното

пазаруване. Колкото повече храна купите,

толкова повече ще ядете.

● Не пазарувайте, когато сте гладни.

Тогава рискувате да си купите неподходяща

храна.

ПАЛАЧИНКИ С БАДЕМОВО БРАШНО – 4 порции:

Продукти: 50 гр. бадемово брашно; 110гр. меко крема сирене; 4 големи яйца; 1 с.л. настъргана кора от

лимон, разтопено масло; 1 щипка сол; 75гр. пресни боровинки

Приготвяне: В купа се разбиват бадемовото брашно, яйцата, крема сиренето и лимоновата кора до

получаване на гладко тесто за палачинки. Пържат се в масло на среден огън в незалепващ тиган.

Добавят се боровинките, без да се натискат силно и се пържи много кратко. Сервират се с рикота

или бита сметана.

САЛАТА С ПИЛЕШКО, ЯГОДИ, СПАНАК

Продукти: 2 с.л. пресен лимонов сок; ½ с.л. Дижонска горчица; ¼ с.л. зехтин; сол; черен пипер; 200 гр.

бейби спанак; 2 парчета пилешки гърди, печени на скара; няколко нарязани на резени ягоди; ¾ чаша

печени орехи; ¼ малка глава червен лук, нарязана тънко; 100гр. сирене фета

Приготвяне: В голяма купа разбийте лимоновия сок с горчицата и след това добавете бавно към

зехтина. Подправете със сол и черен пипер.

Добавете спанака, пилешкото, ягодите, ½ чаша орехи и лука в купата с дресинга и разбъркайте.

Разпределете салатата в чинии и добавете отгоре останалите орехи и натрошено фета сирене.

Пътешествия

Потопената църква в язовир Жребчево


„Свети Иван Рилски“, също наричана и Потопената църква, е църква в село Запалня което е потопено през 1965 г. при изграждането на язовир Жребчево. Църквата е единствената останка от селото. Храмът е носил името на българския светия Иван Рилски. 


Рано напролет 1965 г. той е наполовина потопен, а към края на лятото е почти изцяло под водата. Църквата е изградена на хълм, който е бил най-високото място в селото. Затова е успяла да остане над водата. Или поне частично. На едно възвишение, в близост до останките на църквата, се намира изоставено гробище. Пред него, с лице към яз. „Жребчево“ е поставена паметна плоча за потопеното село Запалня. Надписът върху нея гласи: "Село Запалня, заселено XV в. изселено 1962 г." 


Църквата се намира непосредствено до град Твърдица, в района, в който се намират новите постройки на жители на бившето село. Язовирът е построен през 1959 – 1966 г. В чашата на язовира са също и бившите села Запалня и Долни Паничарево. Подходът към храма е от подбалканския път, като отделянето е под Твърдица. Ориентир са двете бензиностанции на Лукойл и Неси ойл. Пътят е табелиран. Към 2017 г. тече дарителска кампания за неотложни мерки по укрепването на църквата.

Съставители: инж. Румен Петков, организатор клуб 
За контакти: тел.064/835852
0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.sacrus.eu

www.ohu-bg.net

www.drorthopedic.eu
http://disability.pleven.bg

